Cuneiform Tablet BIN 4 5 (NBC 1698)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-DINGIR qí-bi₄-ma um-ma i-dí-{d}IŠKUR a-na-lí ù PUZUR₄.IŠTAR-ma a-dí ḫa-ra-an sú-qí-nim ša taš-pu-ra-ni-ma um-ma a-ta-ma ki-ma ša-lá-am KÙ.BABBAR-pì-a 1 GÍN ù qá-qá-da-tí-ma ša-lá-mì-im ep-ša ḫa-ra-an sú-qí-num i-pá-té-ma a ma-lá té-er-tí-kà né-pá-áš ṭup-pá-am ša PÚZUR.SA.TU ù i-tur₄-DINGIR ša ší-bu-tim ša a-dí e-nu-be-lim ša taš-pu-ra-nim um-ma a-ta-ma ṭup-pá-am ša be-lá-nim lu ṭup-pu-um ša PÚZUR.SA.TU ù i-tur₄-DINGIR lu ṭup-pu-um ša a-šur-ma-lik DUMU qá-tí-im lu ṭup-pu-um ša e-bu-uṭ i-ku-pì-a ma-ṣár-tum i-na ku-nu-ke-e ša ki-ma ku-a-tí kà-an-kà-at a-šar ṭup-pu-ú i-ba-ší-ú-ni té-er-ta-kà a-ṣé-er ša ki-ma ku-a-tí li-li-kam-ma ṭup-pé-e li-dí-nu